তানিয়া লোপেজ মাররেরো

তানিয়া ডেল মার লোপেজ মাররেরো একজন পুয়ের্তো রিকান বিজ্ঞানী ও ভূগোলবিদ। তিনি মায়াগ‌ুয়েজের পুয়ের্তো রিকো বিশ্ববিদ্যালয়ের সামাজিক বিজ্ঞান বিভাগের একজন সহযোগী অধ্যাপক। ১৯৯৭ সালে, লোপেজ পুয়ের্তো রিকো বিশ্ববিদ্যালয়ের রিও পিয়েদ্রাস ক্যাম্পাসের (ইউপিআর-আরপি) প্রাকৃতিক বিজ্ঞান কলেজ থেকে পরিবেশ-বিজ্ঞান বিষয়ে বি.এসসি. শেষ করেছিলেন। তার স্নাতকপূর্ব সন্দর্ভটির শিরোনাম ছিলো পুয়ের্তো রিকোর গ‌ুয়াডিয়ানা জলবিভাজিকায় মাটি ক্ষয়ের উপর ভূমি ব্যবহারের প্রভাব (The Effect of Land Use on Soil Erosion in the Guadiana Watershed in Puerto Rico)। তিনি ১৯৯৭ সালে ইউপিআর-আরপিতে একজন পরীক্ষাগার কারিকর হিসেবে নিযুক্ত ছিলেন। ১৯৯৮ সালে তিনি লা সেলভা বায়োলজিক্যাল স্টেশনে জিআইএস ইন্টার্ন হিসেবে যুক্ত ছিলেন। ১৯৯৮ থেকে ২০০০ সাল পর্যন্ত তিনি আন্তর্জাতিক ক্রান্তীয় বনায়ন ইনস্টিটিউটে (ইন্টারন্যাশনাল ইন্সটিটিউট অব ট্রপিকাল ফরেস্ট্রি) একজন জিআইএস এবং মানচিত্রাঙ্কনিক (কার্টোগ্রাফিক) কারিকর হিসেবে যুক্ত ছিলেন; পরবর্তীতে ২০০১ সালে এই প্রতিষ্ঠানেই জিআইএস বিশ্লেষক হিসেবে যুক্ত হয়েছিলেন। ২০০২ সালে তিনি পেন স্টেট কলেজ অব আর্থ অ্যান্ড মিনারেল সায়েন্সেস (পিএসইউ) থেকে মানুষ ও পরিবেশের সম্পর্কের উপর আলোকপাতপূর্বক ভূগোল বিষয়ে এম.এসসি. অর্জন করেন। তার মাস্টার্সের সন্দর্ভটির শিরোনাম ছিল ভূত্বক পরিবর্তনের চরিত্রায়ন ও নমুনা তৈরি: ক্যারিবীয় ভূচিত্রে নগর সম্প্রসারণের ঘটনা (ক্যারেক্টারইজেশন অ্যান্ড মডেলিং অব ল্যান্ড-কভার চেঞ্জ:দ্য কেস অব আরবান এক্সপেনশন ইন অ্যা ক্যারিবিয়ান ল্যান্ডস্কেপ)। ২০০২ থেকে ২০০৪ সাল পর্যন্ত লোপেজ ইউপিআর-আরপিতে ভূগোল বিভাগের একজন উপদেষ্টা ছিলেন। ২০০৮ সালে পিএসইউ থেকে মানব-পরিবেশ সম্পর্ক এবং মানচিত্রাঙ্কনবিদ্যার উপর জোর দিয়ে পিএইচডি ডিগ্রি অর্জন করেন তিনি। ভূগোলে তার গবেষণার শিরোনাম ছিল ক্যারিবীয়ায় বন্যার প্রতি সহনশীলতা ও অভিযোজন ক্ষমতা: পুয়ের্তো রিকোর বন্যাপ্রবণ সম্প্রদায়গুলো সম্পর্কিত একটি গবেষণা (অ্যাডাপ্টিভ ক্যাপাসিটি অ্যান্ড রেসিলিয়েন্স টু ফ্লাডস ইন ক্যারিবিয়ান: অ্যা কেস স্টাডি ফ্রম ফ্লাড-প্রোন কমিউনিটিস ইন পুয়ের্তো রিকো) । এই কাজে তার উপদেষ্টা ছিলো ব্রেন্ট ইয়ার্নাল এবং পেট্রা চেকার্ট। ২০০৮ থেকে ২০১০ সাল পর্যন্ত লোপেজ ইউপিআর-আরপি'তে ক্যারিবীয় অধ্যয়ন ইনস্টিটিউটে সহকারী গবেষক হিসেবে অধিষ্ঠিত ছিলেন। ২০১১ থেকে ২০১৪ সাল পর্যন্ত সহকারী অধ্যাপক হিসাবে কাজ করার আগে ২০১০ সালে তিনি রুটগার্স বিশ্ববিদ্যালয়ের ভূগোল ও লাতিনো এবং হিস্পানিক ক্যারিবীয় অধ্যয়ন বিভাগে পরিদর্শন-গবেষক (ভিজিটিং রিসার্চার) হিসেবে দায়িত্ব পালন করেছিলেন। ২০১৪ সালে তিনি ইউপিআরএম কলা ও বিজ্ঞান কলেজে সামাজিক বিজ্ঞান বিভাগের সহকারী অধ্যাপক এবং উপকূলীয় অধ্যয়নবিষয়ক আন্তঃশৃঙ্খলা কেন্দ্রের পরিচালক হন। ২০১৫ থেকে ২০১৬ সাল পর্যন্ত লোপেজ ইউপিআরএম-এর জাতীয় সি গ্রান্ট কলেজ প্রোগ্রামের সহযোগী পরিচালক ছিলেন। ২০১৮ সালে তিনি ইউপিআরএমের সহযোগী অধ্যাপক হন। লোপেজ প্রাকৃতিক বিপদ ও বিপর্যয়, বাস্তুতন্ত্র পরিবর্তন ও পরিষেবা, ভূমি ব্যবহার, মিশ্র পদ্ধতি, অংশগ্রহণমূলক গবেষণার কৌশল, ভৌগোলিক তথ্য ব্যবস্থা এবং মানচিত্রাঙ্কনবিদ্যা (কার্টোগ্রাফি) নিয়ে গবেষণা করেছেন। এছাড়াও তিনি মানুষ ও পরিবেশের মিথস্ক্রিয়া, প্রাকৃতিক অভিযোজনের ক্ষমতা এবং সম্প্রদায়ের সহনশীলতা ও স্থিতিস্থাপকতা নিয়ে গবেষণা করেছেন। তিনি বেশ কয়েকটি প্রকল্পের প্রধান অবেক্ষক (পিআই) হিসেবেও কাজ করেছেন। ২০০৮ থেকে ২০১০ সাল পর্যন্ত, পুয়ের্তো রিকো বিশ্ববিদ্যালয় এবং আন্তর্জাতিক ক্রান্তীয় বনায়ন ইনস্টিটিউটের সহযোগিতায় তিনি ভূচিত্রের বৈশিষ্ট্য, বাস্তুসংস্থান পরিষেবাদি, স্টেকহোল্ডার ধারণা এবং সংরক্ষণের জন্য ভূমি ব্যবহারের উপযুক্ততা নির্ধারণের জন্য উদ্দীপনা সংহতিকরণ প্রকল্পের পিআই ছিলেন। ২০১২ সালে তিনি ইনসুলার ক্যারিবীয়কে পুনরায় মানচিত্রীকরণ: কার্টোগ্রামের মাধ্যমে পরিবেশগত উপাত্তাদি দৃশ্যমান এবং ব্যাখ্যা করা প্রকল্পের জন্য রুটগার্স কাউন্সিল থেকে অনুদান পেয়েছিলেন। রুটগার্স বিশ্ববিদ্যালয়ের ক্রিটিকাল ক্যারিবিয়ান স্টাডিজ উদ্যোগের মাধ্যমে ২০১২ থেকে ২০১৩ সাল পর্যন্ত তিনি পুয়ের্তো রিকোতে নগর সম্প্রসারণ এবং প্রাকৃতিক বিপদের বিষয়ে গবেষণা করেছিলেন। ২০১৩ সালে, তিনি রুটগার্স বিশ্ববিদ্যালয়ের ক্যারিবীয় পরিবেশগত মানচিত্রীকরণ উদ্যোগের নেতৃত্ব দিয়েছিলেন। লোপেজ ২০১২ থেকে ২০১৪ সাল পর্যন্ত রুটগার্স বিশ্ববিদ্যালয়ে ক্যারিবীয়ার দ্বীপাঞ্চলিক জনগোষ্ঠী ও সম্প্রদায়ের (প্রোকারিবি ওয়ার্কিং গ্রুপ) সহনশীলতা উন্মোচন প্রকল্পের পরিচালকের দায়িত্ব পালন করেছিলেন। গণিত, বিজ্ঞান এবং প্রকৌশল বিভাগে ডক্টরেট অর্জনকারী সংখ্যালঘু শিক্ষার্থীদেরকে তুলে ধরার জন্য ২০০৫ সালে লোপেজ স্লোআন রিসার্চ ফেলোশিপ অর্জন করেছিলেন। লোপেজ মাররেরো, তানিয়া ডেল মার; ভিলানুয়েভা কোলন, ন্যান্সি (২০০৬)। পুয়ের্তো রিকোর পরিবেশগত মানচিত্রাবলী (Atlas ambiental de Puerto Rico)। পুয়ের্তো রিকো বিশ্ববিদ্যালয় সম্পাদকীয়। আইএসবিএন 084772509X।  লোপেজ মাররেরো, তানিয়া ডেল মার; আরোচো বাররেতো, আমারিলিস (২০১৮)। ৪ ধাপ পরিবর্তন: (হ্)উরাকান মারিয়ার স্মৃতি। আই. কামারা-টরেস, এন. কাস্টিলো-রিভেরা, এ. কাস্ত্রো-রিভেরা, এইচ. বি. কোলন-রদ্রেগিজ, আই. এ. এসকালেরা-গার্সিয়া, এম. এচেভারিয়া-রামোস, জি. ফ্রাঙ্কুই-লুগো, জে. ডি. গার্সিয়া-সান্টিয়াগো, এন. গ্রানিয়েলা-মার্টি, এম. এ. লরেঞ্জো-পেরেজ, এল। মার্টিনেজ-গুজমান, সি. এফ. রিভেরা-লোপেজ, ই. এ. রিওস-সান্টিয়াগো, জি. ই. সেলাস-রামিরেজ। উপকূলসংক্রান্ত গবেষণার আন্তঃশৃঙ্খলা কেন্দ্র। আইএসবিএন 9781881719755।  López-Marrero, Tania del Mar (ডিসেম্বর ২০১৮)। "CV" (পিডিএফ)।  Lopez-Marrero, Tania del Mar (২০০৮-০৪-২৫)। "Adaptive capacity and resilience to floods in the Caribbean: A case study of two flood-prone communities in Puerto Rico" (ইংরেজি ভাষায়)।  "del Mar López Marrero, Tania"। criticalcaribbean.rutgers.edu। ২০১৯-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৭-৩০।  "Tania del Mar López Marrero - Facultad de Artes y Ciencias"। www.uprm.edu। সংগ্রহের তারিখ ২০১৯-০৭-৩০।